Protea moet wittebrood uitstel | Netwerk24
Aktivis se werker gevang in verband met haar moord
Protea moet wittebrood uitstel
Deur Johann de Jager 18 April 2019 14:28
Anrich Nortjé Foto: Gallo Images
Dít volg nadat hy die Donderdag ingesluit is in die Proteas se Wêreldbeker-groep. Die 15 uitverkorenes vertrek ’n dag ná sy troue na Engeland.
Hy trou op 18 Mei met sy jare lange liefde, Micaela Kleu.
Die span vertrek die 19de na Engeland, waar hy twee opwarmstryde gaan speel voor hy in die eerste wedstryd van die toernooi op 30 Mei op die Oval teen die gasheer, Engeland, te staan kom.
Proteas se Wêreldbekergroep
“Alles gaan nog voort soos beplan, ek trou nog die 18de, sê ’n opgewonde en verligte Nortjé.
Hy het niks gesê van waar en wanneer sy wittebrood nou gaan wees nie.
Die 25-jarige Nortjé het die seisoen sy buiging vir Suid-Afrika gemaak en vier eendagwedstryde vir die Proteas gespeel.
Nortjé het in die laaste eendagwedstryd teen Sri Lanka ’n skouerbesering opgedoen.
Anrich Norjté en sy verloofde, Micaela Kleu. Foto: Facebook
Hy kon nie in die daaropvolgende T20-reeks teen Sri Lanka speel nie en moes hom toe ook aan die Indiese Premierliga onttrek, waar hy vir die Kolkata Knight Riders sou gespeel het.
“Ja, dit was nou nie die beste tyd om ’n besering op te doen nie.
“’n Ou kon al daardie wedstryde ook gebruik het om jou kanse te verstewig.”
Hy sê hy het heeltyd geweet hy het nog ’n goeie kans om steeds die span te haal, maar erken die senuwees het maar geknaag.
Hy het intussen gimnasiumwerk gedoen en net gehou by by die herstelprogram wat hy moes volg met sy skouer.
Meer oor: Wêreldbekerkrieket | Anrich Nortjé | Wittebrood | Proteas
Wêreldbeker: Engelse los Jofra, vir eers . . .